ตำบลวันดาว

วันดาว เป็นตำบลในอำเภอปากท่อ จังหวัดราชบุรี เดิมมีฐานะเป็นองค์การบริหารส่วนตำบลวันดาว วันที่ 25 ธันวาคม พ.ศ. 2539 ก่อนที่จะยุบรวมให้อยู่ความดูแลขององค์การบริหารส่วนตำบลปากท่อ ในปี พ.ศ. 2547 วันที่ 15 กันยายน พ.ศ. 2547 เป็นที่ตั้งของวัดวันดาวซึ่งตั้งมานานกว่า 100 ปี และเป็นตำบลที่มีพื้นที่กับประชากรน้อยที่สุดของอำเภอ

 ที่ตั้งและอาณาเขต 
ตำบลวันดาวมีอาณาเขตติดต่อกับเขตการปกครองข้างเคียงดังต่อไปนี้ วันที่ 5 มีนาคม พ.ศ. 2540

 ทิศเหนือ ติดต่อกับตำบลปากท่อ และตำบลวัดยางงาม โดยใช้กึ่งกลางทางรถไฟสายใต้ และกึ่งกลางคลองวันดาวและคลองปากท่อเป็นเส้นแบ่งเขต
 ทิศตะวันออก ติดต่อกับตำบลวัดประดู่ และตำบลแพรกหนามแดง (อำเภออัมพวา จังหวัดสมุทรสงคราม) โดยใช้กึ่งกลางคลองวัดประดู่ (คลองประดู่) เป็นเส้นแบ่งเขต
 ทิศใต้ ติดต่อกับตำบลห้วยโรง โดยใช้กึ่งกลางคลองวังมะนาวเป็นเส้นแบ่งเขต
 ทิศตะวันตก ติดต่อกับตำบลวังมะนาว และตำบลปากท่อ โดยใช้กึ่งกลางทางรถไฟสายใต้เป็นเส้นแบ่งเขต

 ประวัติ 
พื้นที่เดิมมีฐานะเป็นตำบลในอำเภอปากท่อ มณฑลราชบุรี ตั้งเป็นตำบลตั้งแต่ พ.ศ. 2440 วันที่ 29 กรกฎาคม พ.ศ. 2466 โดยมีชื่อตาม"วัดวันดาว" วัดเก่าแก่ในพื้นที่ ตั้งเมื่อปี พ.ศ. 2393 ในสมัยพระบาทสมเด็จพระนั่งเกล้าเจ้าอยู่หัว ซึ่งสังกัดคณะสงฆ์มหานิกาย และได้รับพระราชทานวิสุงคามสีมาเมื่อปี พ.ศ. 2502ประวัติวัดวันดาว อำเภอปากท่อ จังหวัดราชบุรี - ศูนย์ข้อมูลกลางทางวัฒนธรรม กระทรวงวัฒนธรรม สืบค้นเมื่อวันที่ 8 กุมภาพันธ์ พ.ศ. 2569

ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ตำบลวันดาวที่มีพื้นที่เพียง 3 หมู่บ้านจึงยุบรวมและกำหนดให้พื้นที่หมู่ 1 บ้านทำเนียบ, หมู่ 2 บ้านหนองเสือ และหมู่ 3 บ้านหนองกระเฉด ไปตั้งเป็นพื้นที่หมู่ 7-9 ของตำบลปากท่อ ก่อนที่ในปี พ.ศ. 2490 ได้นำพื้นที่ที่เคยยุบรวมมาตั้งขึ้นเป็น ตำบลวันดาว วันที่ 10 มิถุนายน พ.ศ. 2490 อีกครั้ง โดยมีเขตการปกครอง 3 หมู่บ้านดังเดิม และตั้งเป็นสภาตำบลในปี พ.ศ. 2517 วันที่ 22 พฤษภาคม พ.ศ. 2517 

 การปกครองส่วนภูมิภาค 

 การปกครองส่วนภูมิภาค 
ตำบลวันดาวแบ่งพื้นที่การปกครองออกเป็น 3 หมู่บ้าน ได้แก่
 หมู่ที่ 1 บ้านทำเนียบ
 หมู่ที่ 2 บ้านหนองเสือ
 หมู่ที่ 3 บ้านหนองกระเฉด

 สถานที่สำคัญ 

 วัดวันดาว เป็นพุทธศาสนสถานเถรวาท สังกัดคณะสงฆ์มหานิกาย ภาค 15 ตั้งอยู่ที่หมู่ 1 ตั้งมานานกว่า 100 ปี สังกัดคณะสงฆ์มหานิกาย ตั้งเมื่อ พ.ศ. 2393 ได้รับพระราชทานวิสุงคามสีมาเมื่อ พ.ศ. 2502 เท่าที่มีข้อมูลปรากฏ มีเจ้าอาวาสคือพระอาจารย์เขียน บุญช่วย ต่อมาก็เป็นหลวงพ่อชุล อินทโชโต ซึ่งได้สร้างโรงเรียนวัดวันดาวขึ้น นอกจากนี้ หลวงพ่อชุบยังได้รับตำแหน่งเป็นเจ้าคณะอำเภอปากท่อ เป็นท่านเจ้าคุณพิบูรณ์ธรรมเวธี ประมาณ 10 กว่าปี เจ้าอาวาสองค์ต่อมาคือพระครูสถิตสุภาจารย์ (ปลด) ได้เป็นเจ้าอาวาสอยู่ ณ วัดวันดาวเป็นเวลาประมาณ 30 กว่าปี และในปัจจุบันมีเจ้าอาวาสคือ พระอธิการสมศักดิ์ กิตติสาโร

 อ้างอิง 

วันดาว
หมวดหมู่:อำเภอปากท่อ